JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Peaministri edukas visiit Washingtoni
Iraan saab kahe kuuga tuumarelva
Iisrael võitleb taas koroonaviirusega
Iisraeli peaministri Naftali Bennetti esimene visiit Washingtoni
USA presidendi kutsel oli Bennetti sõnul üle ootuste edukas.
"Saavutasime kõik oma eesmärgid ja veidi rohkemgi," tõdes ta meediale.
Üks peamisi küsimusi puudutas Iraani ja selle tuumaprogrammi teostumist,
mille suhtes president Biden kinnitas, et Iraan ei saa kunagi tuumarelva,
vähemalt mitte tema ametiajal.
Sellele, kuidas see ära hoitakse,
ei andnud kumbki, ei Biden ega Bennett selget vastust,
kuid president Biden märkis siiski,
et kui kõnelused rahuldava lõpptulemuseni ei vii,
on USA-l ka teisi vahendeid.
Ta ei maininud otseselt sõjalist lahendust,
kuid ei välistanud seda samuti.
Iraani uus president seadis aga Viinis peetavatele kõnelustele
sellised raamid, et USA-l on praktiliselt võimatu neid aktsepteerida.
Lõpuks edastas Bennett Bidenile visiidikutse Iisraeli,
kui praegune viiruseprobleem kontrolli alla saadakse,
ja luges talle kirjakoha prohvet Jesaja raamatust,
60. peatüki 40. salmist.
Peaminister Bennetti kaaskonda kuulunud diplomaat tõdes aga,
et USA Kaitseministeeriumi sõnul
avab vägede välja viimine Afganistanist
Ühendriikidele laiemad võimalused koostööks Iisraeliga.
Sama puudutab ka USA teisi liitlasi Lähis- ja Kesk-Ida regioonis,
mainis Pentagoni kõrge sõjaväelane iisraellastele.
USA-l on suur mure Venemaa ja Hiina tugevneva positsiooni suhtes
nii Afganistanis kui Iraanis
ja seepärast laiendab USA sõjalist koostööd oma liitlastega.
USA kaitseminister, kindral Austin aga kinnitas,
et nende pühendumine Iisraeli julgeolekule tugevneb veelgi
ja nad on varasemast avatumad kuulama Iisraeli ettepanekuid
Iraani tuumaprogrammi peatamiseks.
Jätkame sõjaliste teemadega.
Samal ajal, kui peaminister Bennett külastas Washingtoni,
andis Iisraeli kaitseminister Benny Gantz Tel Avivis
60 riigi suursaadikule ülevaate Iraani tuumarelvavalmiduse kohta.
Ta tõdes, et Euroopa Liidul pole õnnestunud peatada
Iraani võimalust tuumarelva arendada, sest liidu välispoliitikaga tegelejad
on Iraani nõudmistele pigem süstemaatiliselt mööndusi teinud,
kui püüdnud oma tegevusega peatada Iraani tuumaprogrammi edenemist.
Gantzi sõnul on Iraan vaid kahe kuu kaugusel olukorrast,
kus neil on pommiks piisavalt tuumamaterjali,
seepärast on rahvusvahelisel üldsusel ja riikidel viimane aeg tegutseda
ning koostada tagavaraplaanid juhuks,
kui Viinis peetavad kõnelused peaksid nurjuma.
Ta tõdes lõpetuseks, et tuumarelvastatud Iraan
ei ohustaks üksnes Lähis- ja Kesk-Ida, vaid kogu maailma,
ning käivitaks oma tuumarelvaga ka uue, hiiglasliku relvastumistsükli.
Näib, et peaminister Bennetti ära olles haaras kaitseminister Gantz ohjad,
kuigi Bennetti heakskiidul,
ja võttis ühendust palestiinlaste juhi Mahmoud Abbasiga.
Nad kohtusid pühapäeva õhtul Ramallah's, mis oli märkimisväärne,
kuna ükski Iisraeli valitsuse minister pole rääkinud Abbasiga
rohkem kui kümme aastat.
Arutelu all olid julgeolekuteemad, elamuehitus
ja Palestiina omavalitsuse vilets majandusseis,
mida Iisrael püüab osaliselt parandada aidata.
Vestlust varjutas muidugi peaminister Bennetti selge avaldus
juba enne ametisse astumist,
et tema teenistusajal ei tule palestiinlastega läbirääkimisi
ei rahu ega kahe riigi lahenduse teemal.
Ega ka Jeruusalemma jagamise üle,
mis kõik on palestiinlaste jaoks aga eeltingimused
mis tahes rahuga seonduva kõnelustevooru alustamiseks.
Iisrael tahab siiski aidata võimalust mööda parandada
palestiinlaste argielu eeldusi ja majandusseisu.
Gaza sektorit valitsev Hamas
on hakanud taas ässitama rahvast piiritarale ja seda lõhkuma.
Samas on läkitatud süttivaid õhupalle Negevisse
ja lastud käiku ka snaiprituli Iisraeli sõdurite suunas.
Senise kombe kohaselt tegid Iisraeli armee helikopterid,
raskevägi ja lennukid massiivseid vasturünnakuid
Hamasile oluliste objektide, relvapeidikute, treeninglaagrite
ja mitmete tunnelisuudmete pihta.
Egiptuse vahendatavad kõnelused on taas ummikus,
sest Hamas pole nõustunud lõpetama rünnakuid enne,
kui Iisrael soostub lammutama Gaza piirile ehitatud turvatara.
Iisraeli väitel pole see võimalik,
enne kui Hamas peatab vaenutegevuse.
Seoses eelmise teemaga -
Hamasi sõjalise tegevuse juht Yahya Sinwar,
kes vastutab põhimõtteliselt igasuguse sõjalise tegevuse eest Gaza sektoris,
on sümboolselt maa alla varjunud.
Sinwar on Hamasi sõjategevuse peaarhitekt
ja on kõigiti vastu mis tahes kõnelustele Iisraeliga,
kui need juba ette talle sobivat tulemust ei taga.
Ta on ka suurim takistus sellele,
et Egiptuse juhtimisel peetavad kõnelused pole seni kuhugi viinud;
Hamas ja Palestiina Islamidžihaad on aga jätkanud rakettide tulistamist
ja süttivate õhupallide saatmist Negevisse.
Sinwar andis juunis intervjuu uudistetoimetusele Vice News,
kus väitis, et Iisraeli armee
püüdis teda kevadel sihilikult raketirünnakuga tappa.
Tal õnnestus seda siiski vältida, kuna oli hetk varem kodust lahkunud.
Sinwar on istunud Iisraeli vanglas
süüdimõistetuna erinevate rünnakute planeerimise ja korraldamise eest,
kuid vabastati 2011. a
Iisraeli sõduri Gild Shaliti vabastamiskõneluste tulemusena.
Iisraelis võideldakse nüüd
juunis uuesti alanud koroonaviiruse neljanda laine levikuga.
Kuigi surmajuhtumite arv on oluliselt langenud,
lisandub igapäevaselt siiski tuhandeid uusi nakatunuid.
Haiglavoodite arv on siiski piisav,
kuid saabuva sügise suurte pühadega arvestades
on Iisraeli valitsus alustanud massiivset vaktsineerimiskampaaniat
ka seni kaks doosi saanute seas.
Probleemiks näib taas kujunevat
ultraortodokssete haredi juutide vastuseis isegi esimesele doosile.
Kokku on riigis epideemia algusest peale tuvastatud miljon nakatunut,
viirusse surnuid on ca 7000.
Riigi rahvastikust on vaktsineeritud ühe korra ca kuus miljonit,
kaks korda ca 5,5 miljonit
ning nüüd juba kolmandat korda ligi kaks miljonit inimest.
Riigi terviseametnikud tahavad koole lahti hoida
ja takistada uute vaktsiinidoosidega sedagi,
et riiki ei peaks enne pühi täiesti lukku panema.
Esimeseks pühaks on uus aasta ehk Rosh ha'Shana 7.-8. septembril,
ja sellest nädal hiljem, 16. septembril
tähistatakse Yom Kippuri ehk Suurt lepituspäeva.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee